*SanDisk* galvenais birojs Milpitā, Kalifornijā
***SanDisk Corporation*** ir ASV uzņēmums, kas izstrādā un ražo datu uzglabāšanas ierīces un programmatūru. Tas ir trešais lielākais zibatmiņas ražotājs pasaulē. Uzņēmuma galvenais birojs atrodas Milpitā, Kalifornijā. Kopš 2016. gada tas pilnībā pieder ASV uzņēmumam *Western Digital*.

Vēsture
-------

*SanDisk* dibinātāji: Džeks Juans, Īlaijs Harari un Sandžejs Mehrotra (2010)
*SanDisk* dibināja 1988. gadā, tās dibinātāji bija Dr. Eli Harari, Sandžejs Mehrotra un Džeks Juans, energoneatkarīgas atmiņas tehnoloģijas eksperti.

*SanDisk* līdzdibinātājs Īlaijs Harari izstrādāja *Floating Gate EEPROM*, kas pierādīja pusvadītāju-bāzētu datu uzglabāšanu kā praktisku, uzticamu un izturīgu. Šis panākums lika pamatus zibatmiņas tirgum, kas ievērojami ietekmēja patēriņa elektronikas industriju, ļaujot radīt jaunus produktus dažādās kategorijās. Jau sākumā *SanDisk* (agrāk pazīstams kā *SunDisk*) konstatēja, ka digitālajām kamerām būs nepieciešamas izņemamas zibatmiņas datu uzglabāšanai, kā arī datori spētu kļūt vēl mobilāki un vieglāki, un tie pieprasītu līdzīgu uzglabāšanas tehnoloģiju.

Dr. Harari piedāvāja izņemamo zibatmiņu tehnoloģiju *Kodak*, lai to iekļautu kamerās 1988. gadā. Kodak piedāvāja finansēt tās izstrādi pie nosacījuma, ka *SanDisk* piedāvā trīs gadu ekskluzīvu līgumu priekš "digital film" zem *Kodak* zīmola. Dr. Harari nepieņēma piedāvājumu, jo viņš vēlējās konkurenci tirgū, lai iedrošinātu izaugsmi zibatmiņas tirgū un iespēju veidot *SanDisk* zīmolu. Mūsdienās *SanDisk* produkti tiek pārdoti vairāk nekā 100 valstīs visā pasaulē.

2015. gada oktobrī *Western Digital* piekrita iegādāties *SanDisk Corp* par 19 miljardiem dolāru. Izvirzīto pārņemšanas piedāvājumu 2016. gada 20. janvārī apstiprināja *Competition Commission of Singapore (CCS)* un 2016. gada 10. maijā apstiprināja *Ministry of Commerce of China* (MOFCOM).

2016. gada 12. maijā *Western Digital Corporation* paziņoja, ka tai pilnībā piederošais meitasuzņēmums *Western Digital Technologies, Inc.* noslēdzis *SanDisk Corporation* pārņemšanu.

Apraksts
--------

USB zibatmiņa
*SanDisk* ražo atmiņas produktus lietotus datu centros un iekļautus viedtālruņos, planšetdatoros un datoros. *SanDisk* klientu produkti ir pieejami 300 000 mazumtirdzniecības veikalos un vairāk nekā 100 valstīs.

*SanDisk* vada Sandžejs Mehrotra, līdzdibinātājs, prezidents un izpilddirektors. *Fortune 500* un *S&P 500* kompānija ir bāzēta Silīcija ielejā un tai ir biroji, dizaina izstrādes centri, pārbaudes un rūpnīcas, kā arī *NAND* zibatmiņas rūpnīcas visā pasaulē. Uzņēmumam ir ražošanas kompleksi Ķīnā, Japānā un Malaizijā. SanDisk veic pārdošanu, operācijas, izpēti un izstrādi, kā arī administrāciju Amerikas Savienotajās Valstīs, Ķīnā, Francijā, Vācijā, Indijā, Īrijā, Izraēlā, Japānā, Dienvidkorejā, Krievijā, Skotijā, Singapūrā, Spānijā, Zviedrijā, Taivānā un Apvienotajos Arābu Emirātos. Vairāk nekā puse uzņēmuma produktu tiek pārdoti ārpus ASV.

Uzņēmumam ir vairāk nekā 8600 darbinieki visā pasaulē. 2015. gada jūnijā tā tirgus kapitalizācija bija vairāk nekā 13,3 miljardi ASV dolāru.

Biznesa fokuss
--------------

Uzņēmums reklamē zibatmiņas produktus uzņēmumiem, oriģināla aprīkojuma ražotājiem (OEM), vairumtirdzniecības uzņēmumiem, sistēmu integrētājiem un patērētājiem.

Uzņēmumu pārņemšanas
--------------------

* *SanDisk* iegādājās *Fusion-io Inc.*, vadošo uz zibatmiņas-bāzēto *PCie* aparatūras un programmatūras izstrādātāju, kas uzlabo lietotņu veiktspēju uzņēmumu un hiper-izmēra datu centros, 2014. gada jūlijā.
* *SanDisk* iegādājās *SMART Storage Systems*, SSD disku izstrādātājs uzņēmumiem, kas bāzēti uz *SATA* un *SAS* uzglabāšanas protokoliem, 2013. gadā.
* *SanDisk* 2012. gadā iegādājās *Schooner Information Technology, Inc.*, uz uzņēmumu programmatūru vērstu kompāniju, kas izstrādā zibatmiņas-optimizētus datubāžu un datu uzglabāšanas risinājumus.
* *SanDisk* iegādājās *FlashSoft Corporation*, krātuves (*caching*) programmatūras produktus nodrošinātājs, 2012. gadā.
* *SanDisk* iegādājās *Pliant Technology, Inc.*, SSD disku izstrādātājs uzņēmumiem, 2011. gadā.
* *SanDisk* iegādājās *M-Systems Ltd.*, kas izstrādā zibatmiņas produktus, 2006. gadā.
* *SanDisk* iegādājās *Matrix Semiconductor, Inc.*, kompāniju, kas pirmais izveidoja 3D-bāzētu vienreiz programmējamu čipu tehnoloģiju, 2006. gadā.

Jaunievedumi
------------

*SanDisk* pieder vairāk nekā 5800 patenti visā pasaulē. Kompānijas patentu portfelis tiek atpazīts kā viens no stiprākajiem tehnoloģiju nozarē.

*SanDisk* intelektuālie īpašumi ietver patentus dažādās zibatmiņas ierīcēs un to dizainā, procesu tehnoloģijas, iepakojumā, pārbaudes mehānismos, lietotnēs un sistēmas-līmeņa tehnoloģijās, kas ir palīdzējušas vadīt plašo zibatmiņas pielietojumu un tās plašo izplatību, kā arī paplašināt datu uzglabāšanas iespējas.
*SanDisk* fokuss uz zibatmiņu ir novedis to pie vairākām nozīmīgām debijām tirgū, no paziņojuma par pasaules pirmo pusvadītāju disku 1991. gadā, līdz ieviešanu industrijā *Multi-Level Cell* (MLC) zibatmiņas tehnoloģijas izmantojot divus bitus (X2) un trīs bitus (X3) uz katru šūnu.
2014. gadā, *SanDisk* izziņoja savu pasaules lielākās ietilpības uzņēmumu pusvadītāju *SAS* disku, lielākās ietilpības *SD* kartes, ātrākās *microSD UHS-I* kartes, pirmo mazo atmiņas karti un pirmo, kas lietota skārienjutīgajā mobilajā tālrunī (*LG KE850*), *microSD* un 15-nanometru (nm) tehnoloģiju, kas ir pasaules mazākā un sarežģītākā *NAND* zibatmiņas procesa node.
*Multi-Level Cell* uzglabā divus bitus ar datiem katrā zibatmiņas šūnā, lai divkāršotu "blīvumu" katram atmiņas čipam. *SanDisk* ieviesa *MLC* tehnoloģiju, lai palielinātu ietilpību un krasi samazinātu ražošanas izmaksas. Abi gan *MLC*, gan *System Flash* tika universāli ieviesti zibatmiņas industrijā 2000. gadā.

Trīs-bitu-uz-šūnu tehnoloģija (TLC)
*X3 NAND* izmanto trīs bitu uz šūnu tehnoloģiju, lai nodrošinātu 20 procentus vairāk atmiņas čipus-no-plātnes (wafer) priekš lielākas ražošanas efektivitātes un zemākas čipa izmaksas priekš tā paša kapitāla investīcijas. Kad savienots ar *SanDisk All Bit Line* (ABL) arhitektūru ar advancētiem programmēšanas algoritmiem un daudzlīmeņu uzglabāšanas pārvaldības shēmām, *X3 NAND* zibatmiņas čipi piedāvā veiktspēju un stabilitāti līdzīgu *MLC* uz tās pašas tehnoloģijas, bet par ievērojami zemākām izmaksām.
*SanDisk 3D NAND* tehnoloģiju izstrāde turpinājās noteiktajos laika posmos, un 2015. gada otrajā pusē tika sākta pilot-ražošana ar pilna tilpuma ražošanu mērķētu uz 2016. gadu.

Spriežot no IP paziņojuma par 3D atmiņu kuru tehnoloģiju konsultāciju firma *LexInnova* ir publicējusi 2015. gada maijā, *SanDisk* ir viens no top trīs patentu iesniedzējiem (kopā ar *Samsung Electronics* un *Micron*) par 3D zibatmiņas tehnoloģiju ar 829 patentu pieteikumiem. Patentu/patentu pieteikumu skaits, kas pieder šīm kompānijām sastāda aptuveni 54 procentus no kopējā skaita patentu/patentu pieteikumiem (aptuveni 2,300) šajā jomā.

*Reuters* nosauca *SanDisk* kā vienu no galvenajiem "Top 100 Global Innovators" 2014. gadā, 2013. un 2012. gadā. *IEEE Spectrum* nosauca *SanDisk* kā vienu no uzņēmumiem ar stiprāko patentu portfeli no 5 000 kompānijām un organizācijām.

Apbalvojumi un atpazīstamība
----------------------------

2014. gadā *SanDisk* līdzdibinātājs Īlaijs Harari saņēma *National Medal of Technology and Innovation* no ASV prezidenta Baraka Obama par viņa jaunievedumiem un devumu zibatmiņas datu uzglabāšanas risinājumos.
2012. gadā, *Enough Project* ievietoja *SanDisk*, kā trešo augstāko no 24 klientu elektroierīču kompānijām par "progresu ar konflikta minerāliem".

Atsauces
--------

1. ↑  «Market View: NAND Flash Brand Supplier Revenue Falls 6.6% in First Quarter». DRAMeXchange. 2015-02-05. Skatīts: 2015-07-23.
2. ↑  Scott Duke Harris. «Mercury News interview: SanDisk CEO helped launch digital revolution». *The San Jose Mercury News*, 2008-07-13. Skatīts: 2008-08-06.
3. ↑  «Santa Clara Valley Chapter Meeting: 'Future Directions for Semiconductor Non-Volatile Memory». Santa Clara University : IEEE Electron Devices Society. 1990. gada 16. janvāris.
4. ↑  «Western Digital to acquire SanDisk for $19B». USAToday.com. 2015-10-21. Skatīts: 2015-10-22.
5. ↑  «Singapore competition watchdog clears Western Digital's acquisition of SanDisk». Channel NewsAsia. Arhivēts no oriģināla, laiks: 2016. gada 27. aprīlī. Skatīts: 2016. gada 25. janvāris.
6. ↑   SanDisk Announces Final Regulatory Approval for Acquisition by Western Digital. Milpitas, California: SanDisk. May 10, 2016.
7. ↑  «SanDisk SSD website». SanDisk. Skatīts: 2014-06-04.
8. ↑  «SanDisk website». SanDisk. Skatīts: 2013-04-16.
9. ↑  «SanDisk Completes Acquisition of Fusion-io». 2014-07-23. Skatīts: 2014-07-23.
10. ↑   Sandisk Completes Acquisition of SMART Storage Systems. 2013-08-22. Atjaunināts: 2013-08-22.
11. ↑   SanDisk Acquires Enterprise Storage Software Maker Schooner Information Technology. 2012-06-26. Atjaunināts: 2012-04-16.
12. ↑   SanDisk Acquires FlashSoft. 2012-02-15. Atjaunināts: 2012-04-16.
13. ↑   SanDisk Announces An Agreement To Acquire Pliant Technology. 2011-05-16. Atjaunināts: 2012-04-16.
14. ↑  «SanDisk To Buy msystems». The Street. 2006-07-31. Arhivēts no oriģināla, laiks: 2007-09-30. Skatīts: 2006-08-21.
15. ↑  «Matrix Agrees To Acquisition By SanDisk». 2005-10-20. Skatīts: 2012-04-16.
16. 1 2  «SanDisk Celebrates Receipt of its 5,000th Patent; Named a ‘Thomson Reuters Top 100 Global Innovator’ for the Fourth Consecutive Year». SanDisk. 2014-11-12. Skatīts: 2014-11-12.
17. ↑   SanDisk Announces Major Advancement in Flash Storage with New 3-bit-per-cell (x3) Nand Flash Memory Technology. 2008-02-06. Atjaunināts: 2008-02-06.
18. ↑   SanDisk Unveils World’s First 4 Terabyte Enterprise SAS SSD. 2014-04-30. Atjaunināts: 2014-04-30.
19. ↑   SanDisk Premieres World’s Highest Capacity SD Card for High Performance Video and Photo Capture. 2014-09-11. Atjaunināts: 2014-09-11.
20. ↑   SanDisk Expands Portfolio of 4K Enabled Products with the Introduction of the World’s Fastest, High-Capacity microSD UHS-I Memory Card. 2014-09-16. Atjaunināts: 2014-09-16.
21. ↑   SanDisk Announces 15 Nanometer Technology, World’s Most Advanced NAND Flash Manufacturing Node. 2014-04-22. Atjaunināts: 2014-04-22.
22. ↑  «Prepared Remarks on Fourth Fiscal Quarter and Fiscal 2014 Results». SanDisk. 2015-01-21. Arhivēts no oriģināla, laiks: 2018-12-04. Skatīts: 2015-01-21.
23. ↑
24. ↑  «Top 100 Global innovators 2013». Thompson Reuters. 2013-11-01. Skatīts: 2013-11-01.
25. ↑  «Top 100 Global innovators 2012». Thompson Reuters. 2012-12-04. Skatīts: 2012-04-16.
26. ↑  «The 10 Companies with the Most Patent Power». IEEE Spectrum. 2012-12-09. Skatīts: 2012-04-16.
27. ↑  Christine Fairsmith. «ELI HARARI '73 RECEIVES HONOR FROM PRESIDENT OBAMA». Princeton, 2014. gada 24. oktobris. Arhivēts no oriģināla, laiks: 2014-11-04. Skatīts: 2014-10-24.
28. ↑  Sasha Lezhnev, Alex Hellmuth. «Taking Conflict Out of Consumer Gadgets: Company Rankings on Conflict Minerals 2012» (PDF). Enough Project, Aug 2012. Skatīts: 2012-08-17.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***SanDisk***.
* Oficiālā tīmekļa vietne

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* ISNI: 0000 0004 4910 2585

 |

 |